DTAC Call นำทีม Call DW กลุ่มไอซีทีปิดบวกตามหุ้นอ้างอิง
DW ว่านักลงทุนให้ความสนใจ DW บนหุ้นขนาดกลางและขนาดเล็กต่อเนื่องจากวันพุธ เนื่องจากหุ้นขนาดใหญ่และดัชนีหลักทรัพย์เคลื่อนไหวในกรอบแคบ โดยสำหรับการซื้อขาย DW ในวันพฤหัสบดี นักลงทุนให้ความสนใจ DW บนหุ้นกลุ่มไอซีทีเป็นจำนวนมาก
26 ต.ค. 2558

แมคควอรี DW28 กล่าวถึงการซื้อขาย DW ว่านักลงทุนให้ความสนใจ DW บนหุ้นขนาดกลางและขนาดเล็กต่อเนื่องจากวันพุธ เนื่องจากหุ้นขนาดใหญ่และดัชนีหลักทรัพย์เคลื่อนไหวในกรอบแคบ โดยสำหรับการซื้อขาย DW ในวันพฤหัสบดี นักลงทุนให้ความสนใจ DW บนหุ้นกลุ่มไอซีทีเป็นจำนวนมาก
โดย DW บนหุ้น INTUCH ซึ่งมีมูลค่าการซื้อขายเพิ่มขึ้นมาเป็น 2.8% ของมูลค่าการซื้อขาย DW ทั้งหมด จาก 0.9% ในวันพุธ นอกจากนี้ ยังมี DW บนหุ้น JAS และ TRUE อีกด้วย สำหรับ DW28 ที่เกี่ยวข้อง เช่น INTU28C1602A JAS28C1602B และ TRUE28C1601A
ส่วนทางด้าน SET50 DW ยังคงมีปริมาณการซื้อขายหนาแน่น แต่ส่วนใหญ่จะเป็นการซื้อขายในระยะสั้น ตัวอย่างเช่น S5028P1511A และ S5028C1511A ทั้งนี้ นักลงทุนบางส่วนมีการเปลี่ยนมาเทรดรุ่นที่มีอายุคงเหลือยาวขึ้น เช่น S5028P1512B และ S5028C1512A อีกด้วย ส่วนทางด้าน DW บนหุ้นรายตัวนั้น  DW กลุ่มไอซีทีปรับตัวขึ้น เช่น DTAC28C1602A +27.8% เทียบกับหุ้นอ้างอิงที่ปรับตัวขึ้น +4.8% TRUE28C1512B +16.7% เทียบกับหุ้นอ้างอิงที่ปรับตัวขึ้น +1.9% เป็นต้น
ขณะที่ Call DW บนหุ้น SAMART ปรับตัวลงสวนทิศทางหุ้นในกลุ่มเดียวกัน โดยเป็นผลจากแรงขายทำกำไรในหุ้นอ้างอิง โดย DW28 ที่เกี่ยวข้อง ได้แก่ SAMA28C1601A -18.2% เทียบกับหุ้นอ้างอิงที่ปรับตัวลง -3.9% เป็นต้น
ทางด้านข้อมูลการซื้อขายสุทธิใน DW28 ในวันพฤหัสบดี นักลงทุนเก็บ DW ในหลายกลุ่ม นำโดย TRUE28C1512B 4.0 ล้านหน่วย PTTE28P1601A 2.3 ล้านหน่วย และ S5028P1511A 1.1 ล้านหน่วย ขณะที่มีแรงขายสุทธิใน EART28C1511A 9.9 ล้านหน่วย และ PTTG28C1512A 6.1 ล้านหน่วย  
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,926.86 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,344.60 ล้านบาท